Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1993. évi LXXXVI. törvény módosítását.
Paragraph Index: 196

5. számú táblázat Az állampolgári jogok országgyűlési biztosa és általános helyettese megyei munkalátogatásai 1999/18/II. szám Az állampolgári jogok országgyűlési biztosa és általános helyettese, valamint munkatársaik több szakmai célú külföldi látogatást tettek: Az ENSZ Latin-Amerikai Központja a „Büntető rendszer és az emberi jogok” című Nemzetközi Szemináriumán Gönczöl Katalin vett részt Costa Rica-ban, 1997 februárjában. A szemináriumon Közép-Amerika minden ombudsmanja részt vett, velük az együttműködés lehetőségeiről is tárgyalt az országgyűlési biztos. A dán ombudsman személyes meghívására látogatott júniusban Koppenhágába Gönczöl Katalin. A szakmai konzultáción a hivatalból indított eljárások gyakorlatáról, az inspekciók megvalósításának módjáról, az ajánlások fogadtatásáról tárgyaltak. A Nemzetközi Kriminológiai Társaság elnökhelyetteseként Gönczöl Katalin részt vett a Nemzetközi Társaság Tudományos Bizottságának és Igazgatótanácsának párizsi ülésén. Az USA Információs Ügynökségének (USIA) Oktatási és Kulturális Ügyekkel foglalkozó Irodája a nemzetközi vendégprogram keretében hívta meg az Egyesült Államokba Gönczöl Katalint. Kinntartózkodása során Washingtonban, Minneapolisban, Los Angelesben több mint 20 intézményben folytatott megbeszéléseket. Tárgyalt többek között az emberi jogokért felelős igazságügyi államtitkárral, az USA Külügyminisztériuma Emberjogi Irodája, az Amerikai Állampolgári Jogokkal foglalkozó Szövetség, a Kongresszus Emberjogi Irodája vezetőivel, valamint Minnesota Állam egyik ombudsmanjával. Előadást tartott az USCLA Közép-európai Intézetének rendezésében a Los Angeles-i egyetem oktatóinak és hallgatóinak. Polt Péter 1997 júniusában Norvégiában, Tronheimben részt vett az UNICEF által szervezett ENOC (Network of Ombudspersons for Children) találkozón, amelyen 14 ország gyermek-ombudsmanja, illetve gyermekjogi képviselője volt jelen. Ezt követően, egyik munkatársával együtt az „Urban Childhood” konferencián vett részt, amelyen az Észak- és Dél-Amerika, Afrika, Európa és Ázsia különböző országaiból több száz résztvevő a szegénység hatásai a gyermekekre, a gyermekbántalmazásra és a gyermekmunkával kapcsolatos kérdések témaköreiben tanácskozott. Az állampolgári jogok országgyűlési biztosa és helyettese munkatársai Franciaországban, Angliában, Ausztriában, Svédországban és Olaszországban vettek részt nemzetközi tudományos szemináriumokon és konferenciákon. A nemzeti és etnikai kisebbségi jogok országgyűlési biztosa és munkatársai 1997 márciusában a British Association for Central and Eastern Europe meghívására, tanulmányúton ismerkedtek meg az Angliában élő kisebbségek problémáival, és tájékoztatták vendéglátóikat a kisebbségek magyarországi helyzetéről, valamint az ombudsman szerepéről. Kaltenbach Jenő az Európa Tanács Rasszizmus és Intolerancia Elleni Bizottságának magyar képviselőjeként 1997-ben Strasbourgban és Párizsban vett részt munkacsoportüléseken. Márciusban az Európa Tanács meghívására Kijevben részt vett az ukrán ombudsmantörvény tervezetéről készített tanácskozáson, augusztusban a lettországi Rigában tartott megbeszélésen képviselte Magyarországot. Kaltenbach Jenő meghívást kapott a júliusban Varsóban megrendezett konferenciára, amelynek célja a Csehország, Szlovákia, Ukrajna, Románia és Magyarország nemzeti kisebbségeinek aktuális problémáiról készített jelentések megvitatása volt. Áprilisban Sinaiaban, a Minority Rights Group International és a Liga Pro Europa szervezésében tapasztalatcsere keretében az országgyűlési biztos megvitatta a helyi önkormányzatok szerepét a Közép- és Délkelet-Európa multikulturális és multietnikai közösségeiben. A Göttinger Arbeitskreis meghívására a mainzi egyetemen előadást tartott a magyarországi nemzeti kisebbségek jogállásáról. Részt vett továbbá a FUEV 42. nemzetiségi kongresszusán Pörtschachban (Ausztria). Az adatvédelmi biztos és munkatársa részt vett az 1997 szeptemberében Brüsszelben megrendezett Adatvédelmi biztosok évi konferenciáján, ahol Majtényi László előadást is tartott. A Montrealban megrendezett Nemzetközi Adatvédelmi Konferencián Majtényi László vett részt, ahol előadást tartott és számos két- és többoldalú konzultációt folytatott. A Brandenburg Tartomány Parlamentjének Belügyi Bizottsága az iratbetekintési törvény tervezetének véleményezésére decemberben meghívta az adatvédelmi biztost. A bizottsági ülésen Majtényi László beszámolt az információszabadság magyarországi tapasztalatairól. Budapest, 1998. március 14. Kaltenbach Jenő Gönczöl Katalin nemzeti, etnikai és kisebbségi biztos az állampolgári jogok országgyűlési biztosa Majtényi László Polt Péter adatvédelmi biztos az állampolgári jogok országgyűlési biztosának általános helyettese 1999/18/II. szám

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes